রানী এলিজাবেথ ট্রাম্পকে বৃটেনে অভ্যর্থনা জানাতে প্রস্তুত
প্রধানমন্ত্রী তেরেসা মে’ ডনাল্ড ট্রাম্পকে বৃটেনে উষ্ণ অভ্যর্থনা জানানোর জন্য মুখিয়ে রয়েছেন। এর আগে ট্রাম্প তেরেসা মে’কে যুক্তরাষ্ট্র সফরের আমন্ত্রণ জানিয়েছেন। প্রধানমন্ত্রী তা গ্রহণ করেছেন।
রানী এলিজাবেথ নব নির্বাচিত মার্কিন প্রেসিডেন্ট ডনাল্ড ট্রাম্পকে উইন্ডসর ক্যাসেলে আমন্ত্রণ জানানোর প্রস্তুতি নিচ্ছেন। বৃটিশ মিডিয়ার খবর, ডনাল্ড ট্রাম্পকে আগামী গ্রীস্মে বৃটেন সফরের আমন্ত্রণ জানানো হচ্ছে। ডাউনিং স্ট্রিটে ইতোমধ্যে প্রস্তুতি শুরু হয়েছে। তেরেসা মে’র সঙ্গে প্রথম টেলিকথোপথনে ডনাল্ড ট্রাম্প রাণীর ভূয়শী প্রসংসা করেন। বলেন, তিনি রানীর একজন বড় ভক্ত। তাকে যেন শুভেচ্ছা পৌঁছে দেন, একথাও বলেন ট্রাম্প। রানী এতে খুবই আপ্লুত হয়েছেন। তাই তার আশা বৃটেন যেন হয় ট্রাম্পের প্রথম বিদেশ সফর। বৃটেনের সঙ্গে ট্রাম্পের আলাদা একটা সম্পর্ক রয়েছে। ট্রাম্পের মা ছিলেন একজন স্কটিশ। এ কারণেই সম্ভবত ডনাল্ড ট্রাম্প স্কটল্যান্ডে রিসোর্ট, গলফ ক্লাবসহ সেখানে একাধিক ব্যবসাপাতি সাজিয়েছেন। তেরেসা মে’র সঙ্গে কথা বলার সময় তিনি তার মায়ের কথা স্মরণ করেন। ডাউনিং স্ট্রিটের একজন মুখপাত্র দিনের শুরুতে বলেছেন, সফরসূচি নিয়ে কাজ চলছে। এখনও চূড়ান্ত কিছু হয়নি। প্রধানমন্ত্রী তেরেসা মে’ ডনাল্ড ট্রাম্পকে বৃটেনে উষ্ণ অভ্যর্থনা জানানোর জন্য মুখিয়ে রয়েছেন। এর আগে ট্রাম্প তেরেসা মে’কে যুক্তরাষ্ট্র সফরের আমন্ত্রণ জানিয়েছেন। প্রধানমন্ত্রী তা গ্রহণ করেছেন। ২০শে জানুয়ারি দায়িত্ব নেয়ার পর যে কোন সময় সফর হতে পারে বলে এই মুখপাত্র উল্লেখ করেন। মতিউর রহমান চৌধুরীর রিপোর্ট: